《雨中旅怀呈郑耐轩》
宋代·陈著

日日约归舟，谁知雨又留。
满城为海市，数步有蓬洲。
湿梦风难送，急心天与仇。
今朝好晴色，著履可来不。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。